CELEX: 11994N/PRO/02
Language: el
Date: 1994-06-24 00:00:00
Title: ΠΡΑΞΗ περί των όρων προσχωρήσεως του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και των προσαρμογών των συνθηκών επί των οποίων βασίζεται η Ένωση, Πρωτόκολλο αριθ. 2 - για τα νησιά Εland

Avis juridique important

|

11994N/PRO/02

ΠΡΑΞΗ περί των όρων προσχωρήσεως του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και των προσαρμογών των συνθηκών επί των οποίων βασίζεται η Ένωση, Πρωτόκολλο αριθ. 2 - για τα νησιά Εland  

Επίσημη Εφημερίδα αριθ. C 241 της 29/08/1994 σ. 0352

Πρωτόκολλο αριθ. 2για τα νησια ΕlandΛαμβανομένου υπόψη του ιδιαιτέρου καθεστώτος των νησιών Εland σύμφωνα με το Διεθνές Δίκαιο, οι συνθήκες επί των οποίων βασίζεται η Ευρωπαϊκή Ένωση θα εφαρμοστούν στα νησιά αυτά με τις εξής παρεκκλίσεις:Αρθρο 1 Οι διατάξεις της Συνθήκης ΕΚ δεν εμποδίζουν την εφαρμογή των εν ισχύι την 1η Ιανουαρίου 1993 διατάξεων στα νησιά Εland σχετικά με: -  περιορισμούς, άνευ διακρίσεων, του δικαιώματος τόσο φυσικών προσώπων που δεν διαθέτουν την τοπική υπηκοότητα των νησιών αυτών (hembygdstrδtt/kotiseutuoikeus), όσο και νομικών προσώπων, να αποκτούν και να διατηρούν ακίνητη περιουσία στα νησιά αυτά χωρίς άδεια των αρμοδίων αρχών τους, -  περιορισμούς, άνευ διακρίσεων, του δικαιώματος εγκατάστασης και παροχής υπηρεσιών εκ μέρους φυσικών προσώπων που δεν διαθέτουν την τοπική υπηκοότητα των νησιών αυτών (hembygdstrδtt/kotiseutuoikeus), ή εκ μέρους νομικών προσώπων που δεν διαθέτουν άδεια των αρμοδίων αρχών των νησιών Εland. Αρθρο 2 α)  Το έδαφος των νησιών Εland - επειδή θεωρείται ότι εμπίπτει στα εδάφη του άρθρου 3 παράγραφος 1, τρίτο εδάφιο της Οδηγίας 77/388/ΕΟΚ του Συμβουλίου, όπως τροποποιήθηκε, και ως εθνικό έδαφος εξαιρούμενο της εφαρμογής των Οδηγιών περί εναρμόνισης των ειδικών φόρων κατανάλωσης, ως ορίζεται στο άρθρο 2 της Οδηγίας 92/12/ΕΟΚ του Συμβουλίου εξαιρείται του εδαφικού πεδίου εφαρμογής της κοινοτικής νομοθεσίας περί εναρμόνισης των νομοθεσιών των κρατών μελών σχετικά με τους φόρους κύκλου εργασιών, τους ειδικούς φόρους κατανάλωσης και τις άλλες μορφές έμμεσης φορολογίας. Η εξαίρεση αυτή δεν θα έχει καμία επίπτωση στους ιδίους πόρους της Κοινότητας. Η παράγραφος αυτή δεν εφαρμόζεται επί των διατάξεων της Οδηγίας 69/335/ΕΟΚ του Συμβουλίου, όπως τροποποιήθηκε, που αφορά τους εμμέσους φόρους που επιβάλλονται στις συγκεντρώσεις κεφαλαίων. β) Η παρέκκλιση αυτή επιδιώκει να διατηρήσει μια βιώσιμη τοπική οικονομία στα νησιά αυτά και δεν θα έχει κανένα αρνητικό αποτέλεσμα στα συμφέροντα ή στις κοινές πολιτικές της Ένωσης. Εάν η Επιτροπή θεωρήσει ότι η παράγραφος α) δεν είναι πλέον δικαιολογημένη, ιδίως από πλευράς θεμιτού ανταγωνισμού ή ιδίων πόρων, θα υποβάλλει κατάλληλες προτάσεις στο Συμβούλιο που θα αποφασίσει βάσει των οικείων άρθρων της Συνθήκης ΕΚ. Αρθρο 3 Η Δημοκρατία της Φινλανδίας διασφαλίζει ότι η ιδία μεταχείριση θα επιφυλαχθεί σε όλα τα φυσικά και νομικά πρόσωπα των κρατών μελών στα νησιά Εland.